Diari Oficial de la Generalitat Valenciana


Sumari del DOGV 5762, del 14-05-2008 (2008/4840)

Informació pública de l'acord municipal del Ple de la sessió ordinària de data 11 de juliol 2007, relatiu a l'adjudicació i l'aprovació definitiva del Programa d'Actuació Integrada de la SUE-1.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5762

Data del DOGV
:   14-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4840


Data del document
:   11-04-2008

Organisme emissor
:   Ajuntament de la Romana

Tipus de document
:   Informació Pública

Descriptors 

:   * Romana, la
    * administració local
    * pla d'urbanisme

Informació pública de l'acord municipal del Ple de la sessió ordinària de data 11 de juliol 2007, relatiu a l'adjudicació i l'aprovació definitiva del Programa d'Actuació Integrada de la SUE-1. [2008/4840]  
«Atés que amb data 4 d'abril de 2007 es valoren les alternatives tècniques de les tres mercantils que opten a l'adjudicació de la SUE-1: Arosa, SL; Geinval, SL, i Katania, SL; es considera que totes tenien la puntuació mínima per a passar a la següent fase.  
Vist l'informe de 4 de juliol 2007 de Pascual Limiñana Lara, advocat de Terraurbana, empresa que presta serveis d'assessoria urbanística en aquest ajuntament.  
Vist els informes de Juan Antonio Vera Mollá de data 4 de juliol de 2007.  
Vist l'informe de la secretària interventora d'aquest ajuntament de data de 5 de juliol de 2007.  
Havent-se donat compte de la rectificació de l'errada material aportada per Geinval, SL, el dia del ple.  
De conformitat amb els article 135 i següents de la Llei Urbanística Valenciana, i 314 i següents del seu reglament, es proposa a l'òrgan plenari l'adopció del següent acord:  
Primer  
Variar la puntuació atorgada a la mercantil Arosa, SL, en la valoració de l'alternativa tècnica, en esmenar l'aspecte que se li va requerir. Quedant la valoració final de les alternatives tècniques per a les tres mercantils de la forma que seguix:  
Arosa, SL: 78,80 punts.  
Katania, SL: 68,10 punts.  
Geinval, SL: 93.30 punts.  
Segon  
Valorar les proposicions juridicoeconòmiques de les tres mercantils de conformitat amb els informes incorporats a l'expedient i d'acord amb els criteris d'adjudicació establits en les bases particulars que regixen el concurs d'aquest sector i a l'informe de valoració de les proposicions juriricoeconòmiques de Juan Vera Mollá aprovat en el ple anterior, amb el resultat següent:  
Arosa, SL: 60.66 punts.  
Katania, SL: no puntua.  
Geinval, SL: 62.19 punts.  
Tercer  
Adjudicar definitivament la programació de la SUE-1 a la mercantil Geinval, SL, ja que ha obtingut la puntuació més alta d'acord amb els punts anteriors del present acord i aprovar definitivament el programa d'actuació integrada que esta ha presentat amb tots els instruments de gestió incorporats a este amb l'esmena dels errors observats en l'informe del tècnic municipal.  
Quart  
Remetre les actuacions a la conselleria competent en matèria d'urbanisme.  
Cinqué  
Notificar el dit acord d'aprovació i adjudicació als qui consten com a interessats en les actuacions, sense perjuí de la comunicació que s'indica en l'article 166 de la Llei Urbanística Valenciana i, en tot cas, als qui hagueren participat en el concurs. I inserir, així mateix, un anunci en els diaris oficials assenyalats en l'article 132, que donen compte de la dita adjudicació i aprovació.  
Sisé  
Facultar l'alcalde perquè, en el termini d'un mes a partir de la notificació de l'acord d'aprovació i l'adjudicació del programa a l'adjudicatari, procedisca a la formalització en document administratiu del contracte per al desplegament i execució del programa d'actuació integrada. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva corresponent a un 10% del valor càrregues d'urbanització, en la forma que establida en les bases reguladores del programa.»  
La present resolució esgota la via administrativa i contra esta podrà interposar-se un recurs contenciós administratiu en el termini de dos mesos, comptats des de l'endemà de la notificació, davant del Jutjat contenciós administratiu d'Alacant. Amb caràcter potestatiu es podrà interposar recurs de reposició davant del mateix òrgan que ha dictat la resolució, en el termini d'un mes, i en este cas no es podrà interposar cap recurs contenciós administratiu fins que no siga expressament resolt el de reposició, o se n'haja produït la desestimació presumpta.  
La Romana, 11 d'abril de 2008.- L'alcalde: Manuel Hernández Riquelme.